li, kif jgħiduha biex itaffu l-weġgħa, int m'għadekx magħna. Iżda meta f'lejla xitwija jien sibt ruħi fost ġemgħa nies iżuru knisja mwarrba xi mkien f'Venezja jien lilek rajtek fi kwadru kbir qadim, kollok mistħija, wara nett nett (li kelli ngħid fuq ponot subgħajk) tittawwal wara rassa ta' nies ilkoll medhija Kulħadd kien jagħqad u jdur fost imbuttar u għajjat. Iżda inti kont wieqfa, ċassa u ħiemda, wara nett. Għajnejk biss kienu jidhru 'l fuq mill-kotra, dawk għajnejk lewżin biss. Iżda jien naf fiċ-ċert li dik kont inti b'ħarstek tofroq is-sekli għal ġo fija. Meta ħarist mill-ġdid lejn dik il-ġrajja int ma kontx iżjed hemm, iżda mbagħad meta imraħt mat-trejqat dojoq waħdi waħdi li inti kont, fid-dlam, miexja warajja. (fdin hija l-ewwel poeżija bil-Malti ta' l-ex-President tal-Qrati, il-Professur J.J.Cremona wara l-ħafna li kiteb bit-Taljan u bl-Ingliż)